METK nõuandeteenistus

Künnivõistlus 2024
2024-08-16 08:00 - 2024-08-17 14:30 (Europe/Tallinn) | Tartumaa, Eesti
Sellel aastal toimub 69. künni Maailmameistrivõistlus Tartus 16.-17. august 2024
Võistluse ja kaasnevate tegevuste päevakava:
Neljapäev, 15.08
17:00 69. Kündmise maailmameistrivõistluste avamise tseremoonia lipuväljakul
Reede, 16.08
08:15 Traktorite paraad lipuväljakult võistluspõllule
10:00 Avavagu rohumaal
10:20 Avavao künd lõpeb ja hindamine algab
10:30 Messi „Maa tuleb linna“ avamine peaväljakul
11:20 Põhikünd algab
12:00 Vanatehnikakünd
13:00 Hobukünd.
14:00 Põhikünd lõpeb. Masinademod
14:00 Puhkpilliorkester Kungla esitab rahvuslikke palasid lipuväljakul
15:00 Traktorpulling kõrremaal
16:00 Peaväljak sulgub külastajatele
Laupäev, 17.08
08:30 Traktorite paraad lipuväljakult võistluspõllule
10:00 Avavagu kõrremaal
10:20 Avavao künd lõpeb ja hindamine algab
10:30 Messi „Maa tuleb linna“ avamine peaväljakul
11:00 Hoburakendite koolisõit hobualal
11:20 Põhikünd kõrremaal algab
12:00 Vanatehnikakünd. Põkade võistluse algus kõrremaal
13:00 Hobukünd kõrremaal
14:00 Põhikünd lõpeb. Masinademo
14:00 Traktorpulling kõrremaal
14:30 Kombineeritud koonusesõit maratoni takistusega hobualal . Autasustamine jooksvalt võistluse lõppedes
15:00 Dotnuva adraoksjon. Adraga saab tutvuda kogu päeva
15:30 69. Kündmise maailmameistrivõistluste lõpetamise tseremoonia lipuväljakul
16:00 Traktorpulling kõrremaal
16:00 LOLALA esinemine (talutoidu festivali raames)
18:00 Messi „Maa tuleb linna“ lõpetamine peaväljakul. Peaväljak sulgub külastajatele.
Palun arvestada, et tegu on õueüritusega ja riietuda vastavalt!
NB! Korraldajad jätavad endale õiguse teha ajakavas ootamatustest tingitud muudatusi!
Lisainfo: Eesti Künniselts
Eesti Maaülikooli pressiteade: Rõhu aias toimuvad augustis kündmise maailmameistrivõistlused (26.07.2024)

Esitluspäevad Eesti Maaülikoolis: Tavaadra ja pöördadra kõrre- ja rohumakünd erinevates kultuurides (Künni MM)
16.08.24 Tavaadra ja pöördadra rohumaakünd erinevates kultuurides.
17.08.24 Tavaadra ja pöördadra kõrrekünd erinevates kultuurides.
Mõlemal päeval toimuvad esitlused kell 8:00 kuni 14:30
Esitlusel tutvume rahvusvaheliste kündjatega, vaatame millised on õiged künnivõtted ja milliseid vigu juhtub ka meistritel. Vaatame tava- ja pöördatrade tööd rohumaal ning kõrrepõllul. Uurime mis toimub mullas ja miks muld on just selline.
Esitlus toimub Eesti Maaülikoolis Rõhu katsejaamas aadressil: Õunaaia tee 5, Rõhu küla, Tartu linn, Tartu maakond.
Registreerumine esitluspäeval Eesti Maaülikooli telgi juures.
Päevakava
8:15 – 8:45 Rahvusvaheliste kündjate tervitamine (Margus Ameerikas, Eesti Künniselts).
8:45 – 9:15 Mis toimub mullas ja kuidas me saame mulla eest hoolitseda (Alar Astover, Eesti Maaülikool).
9:15 – 10:00 Kündjate tutvustus (Kaspar Järvala, Kaspar Järvala künniklubi)
10:00 – 12:00 Erinevate riikide pöördadra künnitehnikad (Urmas Lees, Eesti Künniselts)
12:00 – 14:00 Erinevate riikide tavaadra künnitehnikad (Taavi Võsa, Maaelu Teadmuskeskus).
14:00 – 14:30 Päeva kokkuvõte ja suupisted

16.08.2024 toimub esitluspäev rohumaal
17.08.2024 toimub esitluspäev kõrrepõllul
Täiendav info tel: 501 8038 (Toomas Tõrra)
Esitlus on osalejatele tasuta, esitlus toimub “Teadmussiirde pikaajaline programm põllumajanduse, toidu ja maamajanduse tegevusvaldkonnas” raames, toetab Euroopa Maaelu Arengu Põllumajandusfond.

Maa tuleb linna
2024-08-16 - 2024-08-17 | Tartumaa, Eesti
Talutoidu laat “Maa tuleb linna” toimub 16. ja 17. august 2024 Rõhu aias (Tartumaa).
Möödunud aastatel perede seas tuntust kogunud kogupere suurüritus “Maa tuleb linna” talutoidu laat toimub ka sel aastal. Esmakordselt toome ürituse Tartumaale, Rõhu aeda, et toetada 69. künni MM.
Tegemist on unikaalse üritusega, mille põhieesmärgiks on pakkuda Eesti talutoidu tootjatele võimalust otse tarbijatele oma saadusi ja toodangut müüa. “Maa tuleb linna” on rohkemat kui lihtsalt laat – see on sündmus, kus kohtuvad maa ja linn ning kus pakutakse parimat talutoiduvalikut otse meie armastatud talunikelt ja toidutootjatelt. See on võimalus väärtustada kohalikku toitu ja toetada lühikesi tarneahelaid ning Eesti põllumajandustootjaid.
Ligipääs laadamelule on külastajatele TASUTA. Lisaks laadale on avatud ka taluloomade ala, mis annab tõelise “Maa tuli linna” efekti. Lisaks on avatatud laste mängumaa ning kõhu täis ehtsa talutoiduga!
17. august kell 16:00 lõbustab lapsi armastatud Perebänd LOLALA.
Korraldaja info: Eestimaa Talupidajate Keskliit MTÜ
Registreerimine

Lisainfo: Gelis Pihelgas Tel. + 372 5531571 E-post: gelis@taluliit.ee

* Üritus toimub „Lühikeste tarneahelate või kohalike turgude kaudu põllumajandustoodete ja toidu turustamisvõimaluste arendamise toetus“ raames ning seda toetab Euroopa Liit. Ürituse peakorraldaja on Eestimaa Talupidajate Keskliit MTÜ.

Infopäev maapiirkonna ettevõtjate konkurentsivõime suurendamise investeeringutoetusest
2024-08-14 | Veebis, Eesti
28. augustil alustab PRIA maapiirkonnas tegutsevate ettevõtjate konkurentsivõime suurendamise investeeringutoetuse taotluste vastuvõttu. Toetuse suurus on kuni 200 000 eurot, toetuse osakaal 40% abikõlblikest kuludest Taotlusi saab esitada jooksvalt. Toetatakse projekte, mis pole seotud põllumajanduse, metsanduse ega kalandusega.
Toetuse eesmärk on ettevõtjate konkurentsivõime suurenemine ja uute hästi tasustatud töökohtade lisandumine maapiirkonnas.
Toetust saab kasutada materiaalse ja immateriaalse vara soetamiseks ja ehitiste ehitamiseks. Toetatakse projekte, mis on seotud kas ettevõtte jaoks uudse tehnoloogia rakendamisega või uute infotehnoloogiliste lahenduste kasutusele võtmisega või ettevõtte ressursitõhususe parandamisega.
Toetuse tingimused
Toetust saab taotleda ühe kuni 49 töötajaga ettevõtja, kelle aastane müügitulu kahel eelneval aastal on olnud vähemalt 40 000 eurot. Taotlejal peab kahel eelneval aastal olema aastaringselt olnud tööl vähemalt üks töölepingu alusel töötav töötaja. Toetust saab kasutada projekti elluviimiseks taotleja püsivas tegevuskohas maapiirkonnas väljaspool Tallinnaga piirnevaid valdasid. Toetuse väljamaksmise eelduseks on toetuse abil soetatud vara sihtotstarbeliselt kasutusse võtmine ja vähemalt ühe uue täiendava töökoha loomine projektiga seotud püsivasse tegevuskohta maapiirkonnas ning töölepingu sõlmimine sellele töökohale võetud töötajaga.
Konkurentsivõime kasvutoetuse tutvustamiseks toimub 14.08.2024 kell 10.00-13.30 infopäev Zoomis, kuhu saab registreeruda SIIN
Registreerunutele saadetakse Zoomi link 13. augustil.
Infopäeva ajakava

10:00-11:00 Toetuse eesmärk, võimalused, tingimused – Regionaal- ja Põllumajandusministeerium (REM), Allar Korjas. Küsimused ja vastused
11:00-11:50 Taotlemine, projekti eelarve, projekti elluviimine, toetuse väljamaksmine – PRIA, Siret Lillemäe, Kairi Rosenthal. Küsimused ja vastused
11.50-12.00 Paus
12:00-12:20 Ehitamisega seotud aspektid toetuse kasutamisel – PRIA, Kaimo Puniste
12:20-13:00 Sildfinantseerimine toetuse kasutamisel, laenud ja käendused – Maaelu Edendamise Sihtasutus (MES), Meelis Annus
13.00-13:10 Eelnõustamine PRIA-s, mis see on ja kuidas seda kasutada – PRIA
13.10-13.30 Täiendavad küsimused ja vastused

Lisainfot meetme kohta saab PRIA kodulehelt https://www.pria.ee/toetused/konkurentsivoime-suurendamise-investeeringutoetus ja PRIA toetuste infotelefonilt 737 7678.

Infopäeva kaasrahastatakse Euroopa Liidu meetmest MAK1 – VKE-de teadlikkuse kasvatamine.
https://www.pria.ee/toetused/konkurentsivoime-suurendamise-investeeringutoetus

Arvamusfestival 2024
2024-08-09 - 2024-08-10 | Järvamaa, Järvamaa, Eesti
Arvamusfestival9.-10. augustil 2024 Paides

Arvamusfestival on kohtumispaik. Sündmus toob 2013. aastast augusti teisel nädalavahetusel Paidesse kokku Eestist ja maailmast hoolivad inimesed erinevatest kogukondadest, et luua tasakaaluka arutelu abil paremat arusaamist iseendast, üksteisest ja maailmast.

Suve oodatuim arutelusündmus Arvamusfestival toimub tänavu 9.-10. augustil Paides, kuid sellele eelneb mitmeid põnevaid üritusi. Paides toimuva Arvamusfestivali kava ei ole veel teada, see kuulutatakse välja mõne aja pärast.
Festival on külastajatele tasuta. Aruteluprogramm toimub reedel kell 12:00 – 21:30 ning laupäeval kell 10:00 – 21:30. Festivali alal asub kokku 20 teemaala. Kogu info leiad ala kaardilt.
Üks arvamusfestivali eel-sündmustest on kolmas Viljandi [eel]arvamusfestival, mis toimub 6. juulil.
Viljandi [eel]arvamusfestival on osa üle-eestilisest arutelusarjast, mis toimub enne suurt Arvamusfestivali Paides. Viljandis peetakse seda sündmust juba kolmandat korda. Festivali korraldajad soovivad tänavu keskenduda noortele ning kutsuvad inimesi arutlema teemadel, mis puudutavad noorte mõtteid, unistusi ja vajadusi. Arutelud keskenduvad sellele, kuidas luua noortele toetavat ja inspireerivat kasvuruumi ning kuidas noorte hääl ühiskonnas kuuldavaks teha.
Teine on Äksi [eel]arvamusfestival 2024, mis toimub 20. juulil.
Arutelud toimuvad kolmel laval. Teemaks KUNST ja KESKKOND. Sündmus toimub vabas õhus laupäeval 20. juulil kell 11-21 Jääaja Keskuse juures Äksi kivipargis. Õhtu lõpetab meeleolukas LONITSEERA kontsert Jääaja Keskuses (piletiga). Lisaks toimuvad parvesõidud ja töötoad ja palju erinevaid tegevusi. Festivalile on oodatud kõik, kes tahavad kuulata, mõelda, küsida ja kaasa rääkida ühiskonna jaoks olulistel teemadel. See on koht, kus leida mõttekaaslasi, aga ka uusi ideid, vaatenurki, seisukohti ning lihtsalt mõnusalt aega veeta. Festivalil saad teada, millest Eesti inimene mõtleb, mis talle muret või rõõmu teeb.
Äksi [eel]arvamusfestival on osa Euroopa kultuuripealinn Tartu 2024 põhiprogrammist.

Mullaproovide võtmise koolitus
2024-08-08 10:00 - 14:00 | Harjumaa, Harjumaa, Eesti
Mullaproovide võtmise koolitus toimub Sakus 8. augustil kell 10–16.
Päevakava
Lisamärkus: korraldaja võib teha ajakavas muudatusi.
10.00–10.15 saabumine, registreerimine, kohv
10.15–12.00 mullaproovide võtmise metoodika
12.00–12.30 lõuna
12.30–13.15 mullaproovide võtmise metoodika
13.15–14.00 mullaproovide kaardirakendus
14.00–14.10 jalasirutuspaus
14.10–14.40 proovide vastuvõtu külastus
14.40–15.30 agrokeemia labori külastus
15.30–16.00 arutelu, test, tunnistused

Lisainfo: Kristi Tomson. mullastiku valdkonna peaspetsialist 518 4413 kristi.tomson@metk.agri.ee

Mahemarja- ja puuviljakasvatuse esitluspäev Pollis
2024-08-06 10:00 - 15:00 | Viljandimaa, Viljandimaa, Eesti
Esitluspäev: Mahe astelpaju-, õuna- ja sõstrakasvatus
Aeg: 6. august kell 10:00 – 15:00
Koht: Eesti Maaülikooli Polli aiandusuuringute keskus (Uus tänav 1, Polli küla, Mulgi vald, Viljandimaa)
Mahe istandike külastus Polli aiandusuuringute keskuses (Polli küla, Mulgi vald, Viljandimaa)
Korraldaja: Eesti Maaülikool
Programm
10:00 Osalejate kogunemine ja registreerimine.
10:15 Ettekanne: Põrniklased meie aedades. Anne Mürk
10:45 Ettekanne: Astelpaju viljade kvaliteet, saagikoristuse kõrvalsaadused ja väärindamine. Reelika Rätsep
11:30 Ettekanne: Viimaste aastate ilmastikule vastupidavamad ploomisordid. Kersti Kahu
12:00 Lõunapaus
12:30 Ringkäik mahe katse- ja tootmisaedades. Toivo Univer, Ave Kikas, Kersti Kahu

Astelpaju, õun, sõstrad
Erinevad õunapuu vegetatiivalused, sordid, kevadise külmakahjustuse tagajärjed, saagikoristus, haiguste- ja kahjurite levik ning tõrje

14:30 Arutelu ja päeva kokkuvõte
15:00 Lõpp
Esitluspäev on tasuta. NB! Kohtade arv on piiratud, registreerimine on lõppenud!
Esitluspäev läheb arvesse KSM toetuse kohustusliku koolitusena.
Täiendav info elen.peetsmann@emu.ee, tel: 53044003 (Elen Peetsmann)
Esitluspäev toimub ’’Teadmussiirde programm põllumajanduse, toidu ja maamajanduse tegevusvaldkonnas’’ mahemajanduse valdkonna raames, toetab Euroopa Liit.

Scandagra vahekultuuride infopäev
2024-08-01 09:30 - 14:00 | Jõgevamaa, Jõgevamaa, Eesti
Scandarga Eesti AS korraldab 1. augustil 2024 vahekultuuride infopäeva Sadala Agros.
Scandagra vahekultuuride päev

9.30 Kogunemine
10.00 Miks tasub kasvatada vahekultuure, millised sordid valida, kasutegurid –
10.30 Katsed – erinevad segud
11.30 METK kogemused
12.00 Sadala Agro kogemused
12.30 Masinate demo – Sadala Agro erinevad külvimeetodid
13.30 Lõuna

Põllupäev läheb arvesse keskkonnasõbraliku majandamise (KSM) toetuseks sobiva õppena.

Kontakt:
Mariliis Kampus. Scandagra tootejuht (rohumaad)
+372 511 8034; Estonia; mariliis.kampus@scandagra.ee
www.scandagra.ee

Mahetaimekasvatuse infopäev
2024-07-25 13:00 - 16:00 | Võrumaa, Võrumaa
Infopäev ettevõtte külastusega: Mahetaimekasvatus
Aeg: 25.07.2024 kell 13:00-16:00
Kogunemine: Varstu, Daisy kohvik. Põldude külastus Haavistu OÜ
Teemad:

Haavistu OÜ põldude külastus, teraviljad (kaer, nisu, rukis, tatar) ja haljasväetiskultuurid. Erinevate harimisvõtete, väetamise strateegiate ja mullaviljakuse teemaline arutelu
Kaeraga tehtud erinevate eelkultuuride ja harimisvõtete (künniga ja ilma) katsed Haavistu OÜs

Lektorid: Madis Kängsep, Haavistu OÜ; Kristjan Tiideberg, EMÜ

Infopäev on tasuta, osalemiseks on vajalik eelregistreerumine hiljemalt 22. juuliks lingil
https://forms.gle/Ex3Ae4NxPrjWxxVQ8

NB! Kohtade arv on piiratud, registreerumine lõpetatakse kohtade täitumisel enne registreerimistähtaega.
Infopäev läheb arvesse KSM, MULD ja VESI toetuste kohustusliku koolitusena.

Infopäev viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Toetab Euroopa Liit
Lisainfo:
Airi Vetemaa
maheteave@gmail.com

Lammaste söötmine: silo valmistamise praktiline infopäev
2024-07-25 11:00 - 14:00 | Saaremaa, Saaremaa
Eesti Lamba- ja Kitsekasvatajate Liit ja Maaelu Teadmuskeskus korraldavad 25. juulil 2024, kell 11.00-14.00, lammaste söötmise infopäeva. Toimumiskoht Saaremaal Rahtla külas lambakasvatusega tegelev ettevõte Andruse Mahe- ja Turismitalu.
Infopäev keskendub lammaste söötmiseks sobiliku silo valmistamisele nii teoorias kui praktikas. Infopäev on planeeritud teise silo tegemise ajaks, mis annab võimaluse teooriat praktikas näha.

Registreerumine: https://forms.gle/1NYe8npqCevfGRbq5
NB! Osalejate arv on piiratud.

Ajakava:
11:00-12:30 Kristiina Märs “Lammastele silo valmistamine teoorias”
12:30-13:00 Kohvipaus
13:00-14:00 Kristiina Märs “Lammastele silo valmistamine põllul”
*korraldajal on õigus teha muudatusi seminari ajakavas

Infopäeva materjalid: Lammaste silo valmistamine teoorias ja põllul.

Lektori lühitutvustus, ekspertiis, kvalifikatsioon:
https://www.etis.ee/CV/Kristiina_M%C3%A4rs/est

Infopäev toimub MAK 2014–2020 „Teadmussiirde programm põllumajanduse, toidu ja maamajanduse tegevusvaldkonnas“ horisontaalse valdkonna raames ning seda toetab Euroopa Liit.

Lisainfo:
Mirjam Pikkmets
kontor@lammas.ee
+372 56569491

Haljasväetiskultuuride tehnoloogia demopäev Sadala Agro OÜ-s
2024-07-24 09:30 - 15:00 | Jõgevamaa, Jõgevamaa, Eesti
Maaelu Teadmuskeskus koostöös Loodurikas Eesti Life IP projektiga korraldavad Sadala Agro OÜ-s haljasväetiskultuuride tehnoloogia demopäeva, mille raames tutvume Loodusrikas Eesti projekti rohumaaribade ja METK haljasväetiskultuuride põllukatsetega. Toimub masintehnoloogiate tutvustus ja demonstratsioon. Põllupäeval tutvume ka Sadala Agro OÜ keskkonnasõbralike praktikatega ja Climate Farm Demo projekti tegevustega, milles Sadala Agro OÜ osaleb demofarmina.
Kogunemiskoht: Suur 14, Sadala alevik, Jõgeva vald, Jõgevamaa 48501

PÄEVAKAVA*
09:30–10:00 Kogunemine ja tervituskohv
10:00–11:00 Loodusrikas Eesti projekti rohumaaribade katse

Põllukatse külastus, metoodika ja põhimõtete tutvustamine
Mullakaeved rohumaariba ja põllumaa piiril

11:00–14:00 METK haljasväetiskultuuride katse ja tehnoloogiline katse

Põllukatse külastus, katse ja põhimõtete tutvustamine
Mullakaeved erinevate vahekultuuride peal
Tehnoloogiline katse – vahekultuur ja külv, kuidas? Masintehnoloogiate tutvustus ja demonstratsioon

Horsch Avatar
Horsch Tempo
Bourgault otsekülvik
Carre peenseemnekülvik
14:00–15:00 Lõuna, ürituse lõpp
*Korraldaja jätab endale õiguse teha päevakavas muudatusi.

Põllupäev läheb arvesse KSM toetuse sobiva õppena.
Osalemiseks on vajalik registreerimine, mida saab teha hiljemalt 22. juulini!
Lisainfo: Riina Maruštšak, e-post: riina.marustsak@metk.agri.ee, tel.nr: +372 5845 3394

Avatud talude päev 2024
2024-07-20 - 2024-07-21 | Muu, Eesti
Kümnes üle-eestiline Avatud talude päev toimub 20.-21. juuli 2024
Vaata veebis https://www.avatudtalud.ee/

PRIA elektroonse põlluraamatu kasutamine
2024-07-18 10:30 - 12:00 | Veebis, Eesti
18. juulil kell 10.30–12.00 toimub Zoomi keskkonnas veebiseminar „PRIA elektroonse põlluraamatu kasutamine“
e-PRIA põldude haldamise teenusesse lisandus kevadel funktsionaalsus, mis võimaldab põlluharijatel elektroonset põlluraamatut (e-põlluraamatut) pidada ka PRIA teenuses. Tule vaata veebiseminaril, milliseid võimalusi elektroonne põlluraamat pakub ning kuidas seda kasutada. Seminaril saab esitada ka küsimusi ning jagada tagasisidet.
Lisaks, 15. juulist tuleb keskkonnasõbraliku majandamise toetuse (KSM) taotlejatel hakata oma põlluraamatut pidama mõnes e-teenuses. Seminaril selgitavad PRIA spetsialistid, mida see määruse nõue tähendab ning kuidas toimida.
Veebiseminar „PRIA elektroonse põlluraamatu kasutamine“ toimub 18. juulil kell 10.30–12.00 Zoomi keskkonnas. Seminarile ei ole vaja eelnevalt registreerida ning kohtumine salvestatakse.
Zoomi link: https://us06web.zoom.us/j/88191723070
Meeting ID: 881 9172 3070
Seminariga liitumisel suunatakse külaline esmalt n-ö ootesaali.

Põldude haldamise teenuse ja e-põlluraamatu kohta leiab rohkem infot PRIA kodulehelt. Teenuste kasutamise abiinfo on kättesaadav e-PRIAs samm-sammult toiminguid tehes ning teenuse kasutusjuhendi leiab ka PRIA kodulehelt. Põldude haldamise teenuse ja e-põlluraamatu osas saab abi küsida, helistades PRIA põldude registri infotelefonil 737 7660 või kirjutades maa@pria.ee.

Tuletame meelde, et keskkonnasõbraliku majandamise toetuse (KSM) taotlejad peavad 15. juulist pidama põlluraamatut elektroonselt. Selleks on taotlejal võimalik kasutada kas PRIA pakutavat e-teenust või mõnda eratarkvara. Taotlejad, kes juba kasutavad eratarkvara poolt pakutavat teenust, võivad oma põlluraamatu pidamist seal jätkata.
Elektroonsesse põlluraamatusse tuleb KSM toetuse taotlejal kanda andmed majapidamise kõikide põldude ja pärandniidu alade ning nendel tehtud põllumajanduslike tegevuste kohta, sealhulgas nende põldude ja pärandniidu alade kohta, millele KSM toetust ei taotleta. E-põlluraamatusse ei tule andmeid kanda tagasiulatuvalt, st enne 15. juulit tehtud põllumajanduslike tegevuste kohta. Seda võib teha, kuid see ei ole kohustuslik. KSM toetuse elektroonse põlluraamatu nõude täitmiseks piisab, kui e-teenusesse sisestatakse andmed alates 15. juulist. Rohkem infot KSM toetuse elektroonse põlluraamatu pidamise nõude kohta saab ökokavade juhendmaterjalist „Abiks taotlejale“, mille leiab PRIA kodulehelt.
PRIA poolt pakutav elektroonse põlluraamatu teenus
Veeseadusest tulenevat põlluraamatut on aprillist võimalik pidada e-PRIA põldude haldamise teenuses. Teenus on tasuta ja aasta läbi avatud ning seda saavad kasutada kõik põllumajandustootjad. Teenuse kasutamiseks ei pea olema toetuse taotleja.
28. juuni seisuga on 507 kliendi poolt e-põlluraamatusse kantud juba 17 009 tegevust 4726 põllul. Kasutajate hulk suureneb iga päevaga.
PRIA e-põlluraamatut tutvustava video leiab YouTube’st.

Mahetaimekasvatuse infopäev
2024-07-16 10:00 - 14:30 | Tartumaa, Eesti
Mahepõllumajanduse Koostöökogu koostöös Eesti Maaülikooli Mahekeskusega korraldab 16. juulil infopäeva ettevõtte külastusega Tartumaal.
Infopäev ettevõtte külastusega: Mahetaimekasvatus
Aeg: 16.07.24 kell 10:00-14:30
Kogunemine: Valguta seltsimaja parkla (Valguta tee 10, Lapetukme küla, Elva vald, Tartumaa), pärast lõunat Viksi OÜ põldude külastus
Teemad:

Mitmekesistamise tähtsus, võimalused ja head praktikad (külvikord, haljasväetised ja vahekultuurid) – Liina Talgre ja Anne Luik, Eesti Maaülikool
Viksi OÜ põldude külastus ja tehnoloogiate tutvustus – Heiko Viksi

Infopäev on tasuta.
Infopäevale registreerimine on lõppenud!
NB! Kohtade arv on piiratud, registreerumine lõpetatakse kohtade täitumisel enne registreerimistähtaega.
Infopäev läheb arvesse KSM toetuse kohustusliku koolitusena.
Infopäev viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Toetab Euroopa Liit
Lisainfo:
Elen Peetsmann
maheteave[A]gmail.com

Mahetaimekasvatuse infopäev
2024-07-10 11:00 - 15:30 | Ida-Virumaa, Ida-Virumaa, Eesti
Mahepõllumajanduse Koostöökogu koostöös Eesti Maaülikooli Mahekeskusega korraldab infopäeva ettevõtte külastusega.
Infopäev ettevõtte külastusega: Mahetaimekasvatus
Aeg: 10.07.24 kell 11:00-15:30
Koht: Ida-Virumaa Talupidajate Liit (Rakvere 27, Jõhvi) ja Mägipõllu talu
Teemad:

Mitmekesistamise tähtsus, võimalused ja head praktikad (külvikord, haljasväetised ja vahekultuurid) – Liina Talgre ja Anne Luik, Eesti Maaülikool
Mägipõllu talu põldude külastus ja tehnoloogiate tutvustus – Sander Sarap

Infopäev on tasuta, osalemiseks on vajalik eelregistreerumine hiljemalt 3. juuliks lingil https://forms.gle/5zWCUN2xrsK8gdqQ6 (eelistatult) või e-maili aadressil maheteave@gmail.com

NB! Kohtade arv on piiratud, registreerumine lõpetatakse kohtade täitumisel enne registreerimistähtaega.
Infopäev läheb arvesse KSM toetuse kohustusliku koolitusena.

Infopäev viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Toetab Euroopa Liit
Lisainfo:
Elen Peetsmann
maheteave@gmail.com

Põllupäev: teraviljade sordivõrdluskatsed Maaelu Teadmuskeskuses (Jõgeva)
2024-07-10 10:00 - 14:30 | Jõgevamaa, Jõgevamaa, Eesti
Registreerumine on lõppenud ja kohad on täis.

Eesti kliima on hakanud sarnanema üllatuspeole – kunagi ei tea, mis järgmiseks tuleb! Ühel päeval põletab ja kuivatab päike põldusid nagu Hispaanias, teisel päeval sajab külma vihma sarnaselt Iirimaale, lumi tuleb hiljem ja põllud on talveperioodil pikka aega paljad. Ilmaga koos toimetavad ka taimekahjurid teistmoodi ja kogu Euroopa üritab loodust hoida läbi rohepöörde regulatsioonide. Just sellistes muutlikes tingimustes peavad põllumehed oma saaki kasvatama ja Eesti toidujulgeolekusse panustama.
Maaelu Teadmuskeskuse teadlased kutsuvad põllumehi ja taimekasvatusest huvitatud inimesi poole-päevasele bussiretkele METK katsepõldude vahele. Esitluspäeval tutvustatakse agrotehnikat, taimehaiguseid ja põllukultuuride sordivõrdluskatseid: kaer, suvi- ja talinisu, talirüps, suvi- ja talioder, suvirukis, põldhernes ja sojauba, vähelevinud kaunviljad ja bataat.
Milliseid teraviljasorte võiks edaspidi kasvatada? Kuidas suvinisu ja oder reageerivad biostimulaatoritele ja fungitsiididele? Kuidas parandada saagikust ning samal ajal vähendada muutuvas kliimas väetiste ja taimekaitsevahendite koguseid? Kuidas taliviljad talvitusid 2024. aastal? Kuidas mõjutab kliima põllumajanduslikke protsesse? Milline on katsepõldude mulla seisund? Millised on uued võimalikud perspektiivikad sordid Eestis?
Infopäev läheb arvesse KSM kohustusliku koolitusena.

Päevakava:
9.30 – 10.00 Kogunemine, tervitusamps ja soe jook
10.00 – 10.10 Avasõnad ja bussidesse liikumine
10.10 – 10.35 Biostimulaatorite ja fungitsiidide kasutamine suvinisul ja odral – Pille Sooväli
10.35 – 10.55 Suvinisu sortide võrdluskatse. Suvispelta ja suvidurumi võimalused vajavad uurimist – Anne Ingver
10.55 – 11.15 Põldherne sortide võrdluskatse – Tiia Kangor
11.15 – 11.35 Teaduse tippkeskuse „Agroökoloogia ja uued kultuurid tulevikukliimas“ tutvustus. Vähelevinud kaunviljad ja bataat. Kuidas on talirüps kasvanud 2024. aastal? – Ilmar Tamm, Lea Narits
11.35 – 11.55 Suviodra sordilehe sortide katse – Ülle Tamm
11.55 – 12.15 Suvirukki sordikatsed ja võimalused – Kadri Sohar
12.15 – 12.30 Taliotrade sordivõrdluskatse ja õppetunnid 2024 – Ülle Tamm
12.30 – 12.40 Jõgeva katsepõllu mullastikule iseloomulikud omadused mullakaevet vaadeldes – Kerttu Tammik
12.40 – 13.15 Talinisu sortide talvitumine ja saagipotentsiaal 2024. Nisu liikide mitmekesisus ja tulevikuvõimalused tootmispõllul – Reine Koppel
13.15 – 13.25 Agrometeoroloogiline ettekanne – Merko Kärp
13.25 – 13.45 Põldoa rahvusvahelise projekti Fabanova tutvustus; põldoa põuakatse – Lea Narits, Ilmar Tamm
13.45 – 14.00 Sojaoa kui võimaliku perspektiivika tulevikukultuuri sordivõrdluskatsed – Tiia Kangor
14.00 Lõunasöök
*korraldajal on õigus teha muudatusi külastuse ajakavas

Infopäev viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.

Lisainfo:
Manuela Kollom
manuela.kollom@metk.agri.ee
+372 5672 6756

Infopäev: taimekooslused karjatatavatele loomadele
2024-07-05 11:00 - 15:00 | Jõgevamaa, Jõgevamaa, Eesti
Mahepõllumajanduse Koostöökogu koostöös Ökoloogiliste Tehnoloogiate Keskusega korraldab 5. juulil k 11:00 – 15:00 infopäeva ettevõtte külastusega teemal Taimekooslused karjatatavatele loomadele.
Infopäev toimub Puutsa talus (Tõrve küla, Jõgevamaa). Infopäeva lektoriks on Ott Luuk Pärandkoosluste Kaitse Ühingust.
Infopäeva peamiseks teemaks on rohumaade liigirikkus. Pärast lühikest sissejuhatavat loengut käiakse Puutsa talu erineva ajalooga karjatatavatel rohumaadel, kus botaanik Ott Luuk tutvustab niidutaimi ja teisi tegureid, mida peetakse oluliseks väärtuslike püsirohumaade inventeerimisel. Arutatakse ümbritseva maastiku mõju üle niiduliikide jaoks.
Räägitakse ka sellest, millistel tingimustel on võimalik taotleda väärtusliku püsirohumaa säilitamise toetust.
Infopäev on tasuta, osalemiseks on vajalik eelregistreerumine lingil https://forms.gle/F9V5cq5r4D6Jt9NT7 (eelistatult) või e-maili aadressil maheteave@gmail.com hiljemalt 28. juuniks.
NB! Kohtade arv on piiratud, registreerumine lõpetatakse kohtade täitumisel enne registreerimistähtaega.
Lisainfo: maheteave@gmail.com
Infopäev toimub „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Toetab Euroopa Liit.

Talirapsi põllujalutus Tormas
2024-07-05 10:00 - 14:00 | Jõgevamaa, Jõgevamaa, Eesti
Kutsume Teid 5. juulil Jõgevamaale Tormasse RAPOOLI talirapsi põllujalutusele.
Sellel aastal on rapsikasvatus pakkunud palju väljakutseid ning me peame muutma oma tavapäraseid praktikaid. Räägime tähelepanekutest katsepõllul ja tootmises üle Eesti, arutame võimalustest, mida teha teisiti, et talirapsi kasvatus oleks jätkusuutlik. Jagame praktilisi nõuandeid edukaks rapsikasvatuseks.
Üritusel on esinemas ekspert Rene Brand, RAPOOLI rahvusvaheline talirapsi tootejuht, kes tutvustab põhjalikult meie sortide eeliseid ning kuidas kohandada uued sordid meie klimaatilistesse tingimustesse.

Üritusele registreerimine (eesti kui ka inglise keeles) siin : https://forms.office.com/e/dTEY7Kdysh

Asukoht: Jõgevamaa, Torma alevik, Torma surnuaed
Asukoht kaardil: https://maps.app.goo.gl/MRErws2zjAGTE1nW9
Ajakava:
9.30-10.00 – Kogunemine
10.00 – Põllujalutus
13.00 – arutelu „Kogemuste jagamine rapsikasvatuses“
13.30 – Lõuna
14.00 – Ürituse lõpp

Kontakt: Deivi Merimaa – RAPOOLI ja SAATEN-UNIONI kultuuride tootejuht Rapooli Baltikumi esinduses Eestis
Tuglase 19 -212, Tartu, 51014 Estonia. Mob.: +372 58530076. E-mail: d.merimaa@rapool.ee
www.rapool.ee ja www.saaten-union.ee

Kestlik põllumajandus - tuleviku vundamet, infopäev Rannu Seeme OÜ-s
2024-07-04 09:30 - 15:00 | Tartumaa, Eesti
Maaelu Teadmuskeskus koostöös BASF Agricultural Solutions Eesti-ga korraldavad Rannu Seeme OÜ-s suurt jätkusuutliku põllumajandustootmise infopäeva “Kestlik põllumajandus – tuleviku vundament”.
Infopäev toimub Climate Farm Demo projekti raames, milles Rannus Seeme OÜ osaleb demofarmerina.
Infopäeval räägime jätkusuutlikkusest, süsiniku jalajälje mõõtmisest, ESG-st ja sellega seonduvast, aga ka järjepidevusest ja teadmiste jagamisest põllumajanduses.
Päevaprogrammi lõpus külastame lähedalasuvat vahekultuuride põldkatset. Infopäev läheb arvesse KSM toetuse sobiva õppena.
Infopäev toimub Rannu Seeme OÜ kompleksis Annikorus.
PÄEVAKAVA:
09:30 Kogunemine
10:00 Algus

Rannu Seeme OÜ tutvustus
Climate Farm Demo projektist
ESG – mida peaks teadma põllumajandusettevõtja?
Paneelarutelu: Kuidas hakkab ESG põllumajandusettevõtja igapäevaelu mõjutama?

12:00 Lõunapaus

Kogemusi Rootsist (väliskülaline)
#FarmerTõnise jätkusuutlikke märkamisi
Põllujalutus (üle tee) – vahekultuuride & külvitehnoloogiate katse

15:00 Ürituse lõpp, lahkumiskohv
Osalemiseks on vajalik registreerumine, mida saab teha hiljemalt 30.juunini!
Registreerimine ja lisainfo: Kestlik põllumajandus – tuleviku vundament – Piletid | Fienta

Biometaani invetseeringutoetuse infopäev
2024-07-03 10:00 - 13:00 | Veebis, Eesti
Keskkonnainvesteeringute Keskus (KIK) avas toetuse põllu- ja metsamajanduse ettevõtetele, et toetada biometaani tootmisüksuste ehitamist ja biogaasi tootmisüksuste ümberehitamist biometaani tootmiseks. Taotlusvooru eelarve on 19,6 miljonit eurot.
„Viimase aasta jooksul on maagaasi hind olnud kõikuv ja kättesaadavus ebastabiilne. Seetõttu võiks kohaliku bioenergia tootmise ja kasutamise suurendamine pakkuda vajalikku lahendust. Samuti aitab kohalike kütuste tootmine suurendada riigi valmisolekut kriisideks ja kohalikku julgeolekut,” sõnab KIKi energeetika ja liikuvuse valdkonnajuht Krisli Kõrgesaar.

Toetust saab küsida biometaani tootmisüksuse ehitamiseks või olemasoleva biogaasi tootmisüksuse ümberehitamiseks, et seda saaks kasutada biometaani tootmiseks.
Toetust saavad taotleda põllu- ja metsamajandusega tegelevad või nendega seotud äriühingud.

Taotlusvooru eelarve on 19,6 miljonit eurot ja maksimaalne toetussumma taotleja kohta on 5 miljonit eurot. Taotlusi saab esitada e-toetuse keskkonnas alates 13. juunist 2024 kuni 23. augustini 2024 kell 17.
Lisainfot toetuse kohta leiab KIKi kodulehelt.
⇒ Toetuse infopäev toimub 3. juulil kell 10 Teamsi keskkonnas. Eelregistreerimine on avatud kuni 1. juulini SIIN lingil.
Küsimuste korral palun pöörduge KIKi projektikoordinaatori Tiiu Noormaa poole (58 800 210; tiiu.noormaa@kik.ee).
Toetust antakse Euroopa Liidu taasterahastu NextGenerationEU vahenditest ja toetuse töötas välja Regionaal- ja Põllumajandusministeerium koostöös KIKiga.

Scandagra Suur Põllupäev Viljandi Katsekeskuses
2024-07-03 09:00 - 16:00 | Viljandimaa, Viljandimaa, Eesti
Järjekorras kümnes Scandagra Suur Põllupäev toimub 3. juulil Viljandis!
Kui Scandagra tähistas eelmisel aastal oma kolmekümnendat juubelit, siis käesoleval aastal on taas põhjust tähistada. Suurejooneline põllupäev, mis on aastate jooksul muutunud tõeliseks traditsiooniks, toimub tänavu kümnendat korda!
Põllupäevad on viinud meid erinevatesse paikadesse üle Eesti – Jõgevale, Viljandisse, Rõhule ja põllumeeste viljakatele põldudele. Seekord tähistame oma juubeliüritust taaskord Viljandi katsekeskuses (asukoht kaardil).
Scandagra on viimase kümne aasta jooksul saanud oma käsutusse põllu, kus on alatest mulla harimisest kuni koristuseni kõik tööd ise tehtud. Nende aastate jooksul oleme mitmeid katseid korranud ning sellega saanud hulgaliselt andmeid, mida oleme iga-aastaselt põllumajandussektorile tutvustanud.
Katsepõldudel saab näha meie heade koostööpartnerite – Syngenta, Bayer, BASF, Corteva, Upl ja Nordisk Alkali katseid. Käime ajaga kaasas ning võrdleme erinevaid segusorte teiste, puhaskülvina külvatud, sortidega. Samuti on esindatud erinevate tehnoloogiate ja taimekaitsetoodete võrdlused. Võrrelda saab talinisu, suviodra, herne, kaera ja suvirapsi sorte erinevatelt aretajatelt.
Taimekasvatus ei piirdu vaid agronoomiliste teadmistega, mistõttu ei puudu põllupäevalt ka tehnikapartnerid. Scandagra põllupäeval on võimalik tutvuda kõige uuenduslikuma ja kaasaegsema põllumajandustehnikaga.

Tähistame koos Scandagra kümnendat põllupäeva ning jagame rõõmu ja teadmisi, mis teevad põllumajanduse tuleviku veelgi helgemaks ja edukamaks.

REGISTREERI SIIN

Kohtumiseni 3.juulil Viljandis!

Tähistame pärandniitude päeva
2024-07-02 16:00 - 18:00 | Pärnumaa, Pärnumaa, Eesti
Heinamaarjapäeval tähistame pärandniitude päeva, mis on niitude õierohkuse imetlemiseks just kõige õigem aeg! Meie pärandniitudelt leiab kasvamas rohkem kui 800 taimeliiki, sealhulgas meie kodumaiste orhideede enamikku.

Igal paigal on ka oma ajalugu, mõnel põnevam kui teisel. Et tutvustada nii meie pärandniitude taimerohkust kui ka õppida paremini tundma maastikupärandit, kutsume huvilisi taime- ja ajalooretkele Paljassaarde, mille käigus saab peale arvukate taimeliikide õppida tundma ka sealset militaarajalugu. Euroopa suurimal Nedrema puisniidul saab aga osa kunstiakadeemias valminud pärandkoosluste virtuaalnäitusest. Teeme tutvust puisniitude liigirikkusega ja kõlab Maarja Nuudi looming.

Pärandniitude päeva retki korraldavad keskkonnaamet, kliimaministeerium, kunstiakadeemia, Tallinna keskkonna- ja kommunaalamet. Retked on tasuta, kuid vaja on eelnevalt registreerida.
Paljassaare rannaniidu retk Tallinnas
• 2. juuli kell 11:00-13:30
• Kogunemine Paljassaares, Katariina kail (autod jätta Pikakari parklasse)
• Retkejuhid ajaloolane Jaak Juske ja bioloog Hanno Zingel
• Lisainfo: Ilona Tamm (ilona.tamm@keskkonnaamet.ee)
• Registreerimine
Nedrema puisniidu retk Pärnumaal
• 2. juuli, kell 16:00-18:00
• Kogunemine Nedrema küüni juures (autod jätta Nedrema lõkkekoha parklasse)
• Retkejuhid Marje Loide, Andrus Laansalu, Taavi Varm
• Lisainfo: Reet Vaiksalu (reet.vaiksalu@keskkonnaamet.ee)
• Välinäituse vaatamiseks on vaja nutitelefon QR koodi rakendusega ja kõrvaklapid. Kaasa istumisalus/piknikulina ja joogivesi.
• Registreerimine

Tähistame pärandniitude päeva
2024-07-02 11:00 - 13:30 | Harjumaa, Harjumaa, Eesti

Loomade heaolu hindamine veterinaarjärelevalves
2024-07-01 10:00 - 16:00 | Veebis, Eesti
Koolitus aitab kaasa teadmiste omandamisele, mis tagavad loomade tervise ja heaolu hindamise professionaalse pädevuse ja tõhususe veterinaarjärelevalves.

Koolituse sihtrühm:

Osalema on oodatud veterinaarid, loomakasvatajad, farmipidajad, erialase tasemehariduseta või aegunud oskustega täiskasvanud.
Koolituse sihtrühma ei kuulu EMÜ töötajad ja üliõpilased.

Koolitus on tervik, õpe toimub: 1.-2. juuli ja 8.-9. juuli 2024
Õppetöö toimub kõigil koolituspäevadel kell 10.00-16.00.
Õppetöö toimub veebis.

Koolitusel osalemiseks on vajalik:

kuulumine sihtrühma;
õigeaegne registreerumine koolitusele
õigeaegselt esitatud motivatsioonikiri;
aeg ja valmisolek osaleda ettenähtud koolituspäevadel ning teha iseseisvaid töid.

Täpsem kirjaldus ja registreerumine SIIT

Koolitus toimub ülikoolides ja rakenduskõrgkoolides toimuvate täiskasvanute täienduskoolituse kursuste riikliku koolitustellimuse 2024. aastaks tellimuse raames ning tegevust rahastab ESF VÕTI programm “Täiskasvanuhariduse arendamine ja mitteformaalsete õppimisvõimaluste pakkumine”.
Koolitus on sihtrühma kuuluvale ja koolituse lõpetamise nõuded täitnud õppijale tasuta.

Koolituse koordinaator:
Eva Elken
Avatud ülikooli peaspetsialist
Eesti Maaülikool
Tel: 731 3175 / 5344 1844
Fr. R. Kreutzwaldi 56/1-A306
eva.elken@emu.ee

Kuusiku katsekeskus 100
2024-06-27 10:00 - 17:00 | Raplamaa, Raplamaa
Kuusiku katsekeskuse 100 tähistamine
Maaelu Teadmuskeskuse Kuusiku katsekeskus tähistab tänavu sajandat tegutsemise aastat, olles Eesti üheks vanimaks põllumajanduslike uuringute läbiviimise paigaks.
27. juunil 2024 algusega kell 10 tähistame Kuusiku katsekeskuse 100. tegutsemise aastapäev Kuusiku põllumajanduspargis Raplamaal.
Heidame üheskoos pilgu katsekeskuse ajaloole, kuulame kõnesid, teeme suu magusaks ja tutvume põllupargi ning erinevate katsetega. Päeva juhtib Gaute Kivistik ja kandlemuusikat mängib Aivar Arak.
Sündmusel osalemine kutsetega.

Riigi Põllutöö Katsejaam alustas Kuusikul tegevust 1924. aastal.
Kuusiku katsejaama esimese juhataja, agronoomi ja poliitiku Karl Liidemanni sõnad: Eestlus püsib nii kaua, kui Eesti maa on eesti põllumehe käes, tugevalt tema käes.

Esimesed katsed Kuusikul tehti 1924. ja 1925. aastal. Need olid sordivõrdluskatse ja niitude väetuskatse mineraalväetistega. 1926. a rajati kultuurkarjamaade katsekoplite süsteem ning 1927. a tehti külvikordade ja kesaliikide katsed (Kõrgas, 1974).
Kuusiku katsekeskuse kohta ilmub peagi raamat, kust saab põhjalikult lugeda katsekeskuse ajaloost.

Teraviljade põllujalutus
2024-06-27 09:30 - 14:00 | Viljandimaa, Viljandimaa, Eesti
Meil on erakordne võimalus sellel aastal kutsuda Teid Saaten-Unioni põllupäevale Viljandi katsekeskuses.

Keskendume sellel aastal ainult teraviljadele ning tutvustame lisaks ka meie herne ja oa sorte. Teraviljadest tutvustame talinisu, taliotra, talitritikalet, talirukist, talidurumit, kaera, suvinisu, suviotra ning maisi sorte
Erikülalisteks on Saaten-Unioni rahvusvahelised teraviljade tootejuhid Jan Röttjer ja Kimberly Hujsl, kes toovad uusimaid teadmisi Euroopast, millega peaks ka Eesti põllumees arvestama:

Teraviljahaigused ning aretuse eesmärgid haiguskindla sordi loomisel.
Majanduslikult edukas taimekasvatus, mille nimel on aretajad vaeva näinud (väiksemad väetusnormid, vähem fungitsiidide kasutamist).
2-realine ning 6-realine oder – millist valida?
Berliner Programm tunnustus– mis kadalipu on läbinud suviodra sordid STING ja AMIDALA, mis on saanud tunnustatud suurimate õllepruulijate poolt.

Lisaks anname ülevaate meie sortidest:

Tutvustame meie uusimaid sorte, mis suutsid karmile talvele suurepäraselt vastu pidada.
Tutvustame meie uusi varajasi maisi sorte FAO 110-160.
Räägime talidurumi kasvatamisest ning tutvustame meie kõige talvekindlamat sorti WINTERSTERN.
Tutvustame herne ning siloherne sorte.
Anname ülevaate oa sortidest.

Kuupäev: 27. juuni Asukoht: Viljandi katsekeskus, Männi tee 5, Matapera, 71065 Viljandimaa.Asukoht kaardil: https://goo.gl/maps/y6pXScvwckB7KsjZ8 Üritusele registreerimine on oluline teha siin (inglise ja eesti keeles valikuvõimalus): https://forms.office.com/e/9ANysBSbJd

Mahepõllumajanduse algõpe
2024-06-27 09:00 - 12:00 | Harjumaa
27.06.24 kell 9:00-12.00, keskkonnas Zoom

Sissejuhatus. Peamised mahepõllumajanduse nõuded loomakasvatuses. Milliseid andmeid ja kuidas tuleks maheloomakasvatajal esitada.
Olulisemad tingimuslikkuse ja toetuste nõuded maheloomakasvatajale. Erinevad toetused, mida mahetootja saab taotleda.

Lektorid: Airi Vetemaa, Ell Sellis
Infopäev on tasuta.
Registreerumine: https://forms.gle/86b2qQNMacsRDYa88
Lisainfo: maheteave@gmail.com
Infopäeva korraldab Mahepõllumajanduse Koostöökogu koostöös Eesti Mahepõllumajanduse Sihtasutusega.

Infopäev viiakse läbi viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Toetab Euroopa Liit

Puu- ja juurviljade külmutamine - Jäi ära
2024-06-26 09:00 - 2024-06-29 16:00 | Viljandimaa, Viljandimaa, Eesti
Olustvere Teenindus- ja Maamajanduskool korraldab 26.-29.juunini koolituse Puu- ja juurviljade külmutamine.

Koolitust toetab PRIA ning see on osalejatele TASUTA
Koolituse täpsema õppekava leiad SIIT
Koolituse ajakava leiad SIIT
Koolitusele saad registreerida SIIN

Koolituse eesmärk on anda teadmised ja oskused puu- ja juurviljade kiirkülmutamiseks.
Õppekava aluseks on kutsestandard Toiduainetöötleja, tase 4
Sihtrühm: Puu- ja juurviljakasvatusega tegelevad ettevõtted, põllumajandusettevõtted, toiduainete töötlemise ettevõtted, kes tegelevad või soovivad tegelema hakata tootmise laiendamise eesmärgil puu- ja juurviljade kiirkülmutamisega.
Õpingud läbinud õppija:

kiirkülmutab puu- ja aedviljatooted lähtuvalt tehnoloogilise juhendi nõuetest
tunneb kiirkülmutamiseks sobivate puu- ja juurviljade kaasaegseid sorte ning teab nende kasvutingimusi

26.06. Esimene koolituspäev
Asukoht: Polli aiandusuuringute keskus. Polli Uus tn 2, Polli küla, 69108, Mulgi vald, Viljandi maakond.
Ajakava : 09:00 – 12.00 esitlused, praktikumid // 12:00-13:00 Lõuna // 13.00 – 15.00 esitlused ja praktikumid jätkuvad
Vastutav esitleja: U. Bleive, PhD. Polli aiandusuuringute keskuse tehnoloogiaüksuse juht

Viljade koristusküpsus, puuviljade, marjade koristamine ja koristusjärgne käitlemine, säilivust mõjutavad tegurid, etüleeni tundlikus.
Puuviljahoidlad, kontrollitud atmosfääri hoidlate tehnosüsteemid, jahehoidlate planeerimise lähteülesande koostamine, hoidlate ja väiketöötlemise planeerimine.
Külmhoidla ja kiirkülmuti lahendusega tutvumine. Tooraine ettevalmistamine külmkuivatamiseks ja külmkuivatamise seadmed.

27.06 Teine koolituspäev
Polli aiandusuuringute keskus. Polli Uus tn 2, Polli küla, 69108, Mulgi vald, Viljandi maakond.
Ajakava : 09:00 – 12.00 esitlused, praktikumid // 12:00-13:00 Lõuna // 13.00 – 15.00 esitlused ja praktikumid jätkuvad
Vastutav esitleja: R. Pilv. MTÜ Eesti Külmaliidu tegevjuht

Jahutus-, külmutusseadmete tööpõhimõte;
Töö- ja toiduohutus külmutamisagregaatidega töötamisel
Kehtiv seadusandlus

28.06 Kolmas koolituspäev
Polli aiandusuuringute keskus. Polli Uus tn 2, Polli küla, 69108, Mulgi vald, Viljandi maakond.
Ajakava : 09:00 – 12.00 esitlused, praktikumid // 12:00-13:00 Lõuna // 13.00 – 15.00 esitlused ja praktikumid jätkuvad
Vastutav esitleja: U. Bleive, PhD. Polli aiandusuuringute keskuse tehnoloogiaüksuse juht

Erinevate külmutamiskiiruste mõju mahlakaole sulatamisel laboratoorne hindamine. Külmkuivatatud materjali laboratoorne analüüs ja külmkuivatatud materjalide edasine käitlemine.

29.06 Neljas koolituspäev Olustveres
Olustvere Teenindus- ja Maamajanduskool. Müüri 4, Olustvere, Põhja-Sakala vald, 70401 Viljandi maakond.
Vastutav esitleja R. Randoja-Muts. OTMK kutseõpetaja
Ajakava : 10:00 – 12.00 esitlused, praktikumid // 12:00-13:00 Lõuna // 13.00 – 16.00 esitlused ja praktikumid jätkuvad

Marjakultuuride agrotehnika

Esitluspäev: Turba vähendamise võimalused köögivilja- ja ilutaimede kasvusubstraatides
2024-06-20 10:00 - 13:30 | Tartumaa, Eesti
Eesti Maaülikool korraldab esitluspäeva „Turba vähendamise võimalused köögivilja- ja ilutaimede kasvusubstraatides“

Toimumisaeg: 20. juuni 2024 kell 10.00 – 13.30
Toimumiskoht: Eesti Maaülikooli Mahekeskus (Eerika tee 2, Õssu küla, Kambja vald, Tartumaa)

Päevakava*
9:45 Kogunemine
10:00 Alternatiivsed substraadid aiakultuuride kasvatamisel – Priit Põldma, EMÜ, aianduse õppetool, lektor
10:45 Suvelillede kasvatamine vähendatud turbaga substraadis begoonia, pelargooni ja puispetuunia näitel – Leila Mainla, EMÜ, aianduse õppetool, nooremprofessor
11:30 Kohvipaus
12:00 Köögiviljade kasvatamine vähendatud turbaga substraadis – Priit Põldma
12:45-13:30 Alternatiivsete substraatide tutvustus ja arutelu – Leila Mainla ja Priit Põldma*Korraldaja jätab endale õiguse teha päevakavas muudatusi
Registreerimine on avatud SIIN
Esitluspäev on tasuta, osalemiseks on vajalik eelregistreerumine hiljemalt 17.06.2024.
Kohtade arv on piiratud, registreerumine lõpetatakse kohtade täitumisel.

Infopäev läheb arvesse nii KSM kui MULD toetuse kohustusliku koolitusena. Märgi osalemisel oma ettevõtte registrikood hoolikalt

Lisainfo:
Leila Mainla, Eesti Maaülikool, aianduse õppetool
e-post: leila.mainla@emu.ee
Priit Põldma, Eesti Maaülikool, aianduse õppetool
e-post: priit.poldma@emu.ee
Esitluspäev toimub MAK 2014-2020 meetme „Teadmussiirde pikaajaline programm põllumajanduse, toidu ja maamajanduse tegevusvaldkonnas“ aianduse valdkonna raames; Rahastamisallikas: Euroopa Maaelu Põllumajandusfond (EAFRD).

Märka LEADERit
2024-06-19 10:30 - 19:00 | Tartumaa, Eesti
Näituse “Märka LEADERit” avamine
Maaeluvõrgustik korraldab 19. juunil 2024. a LEADER edulugude näituse avamine. Sihtrühmaks on LEADER tegevusrühmade ja projektide esindajad.
Toimumiskoht: põllumajandusmuuseumi konverentsisaal II korrus
Päevakava
10.30–11.00 Kogunemine, tervituskohv
11.00–11.30 Näituse avamine õuealal
11.30–12.00 Näitusega tutvumine, tervituskohv. Lood LEADER näituselt.
12.00–14.00 Näituse taustalugu. Projektilugusid LEADER näituselt. Tartu 2024 ja Lõuna-Eesti kogukonna koostööst
14.00 Lõpetamine
Lisainfo: Ave Bremse 515 6412 ave.bremse@metk.agri.ee
Ürituse läbiviimine on toetatud Eesti maaelu arengukava tehnilise abi vahenditest maaeluvõrgustiku tegevusele.
Üritus on registreeritud osalejatele tasuta.
Viited

Ürituselink maainfo.ee lehele
Maaeluvõrgustiku näitused
Sari “Maaelu jutud”
Maaeluvõrgustik

Nõustamismetoodika M02 (kolmas päev)
2024-06-19 09:00 - 18:00 | Lääne-Virumaa, Lääne-Virumaa, Eesti
Maaelu Teadmuskeskus korraldab nõustamismetoodika koolituse “Suhtlemine ja suhete hoidmine”, CECRA moodul 02
Täienduskoolitus annab mõistmise põllu- ja maamajanduse nõustajale kliendiga suhete loomisest, suhete hoidmisest ja nõustamisvestluse läbiviimisest.
Selle koolituse eelduseks on Moodul 1 läbimine; kaks moodulit koos annavad eelduse konsulendi kutse saamiseks.
Konsulendi töö on pakkuda kliendile põllu-, metsa- ja muud maamajanduse alast nõustamist. Lähtuvalt oma spetsialiseerumise valdkonnast edastab konsulent kliendile korrastatud teabe ja juhendab klienti, arvestades tema vajadusi, soove, võimalusi ning piiranguid. Konsulent on kursis nõuandesüsteemi, majanduskeskkonna suundumuste ning nende mõjuga Eesti maamajandusele.
Konsulendi töö on enamasti hooajaline, mitmekesine ja rohkele suhtlemisele ning inimsuhetele tuginev.

Aeg: 11.-12. juuni ja 19. juuni 2024 (kokku 3 päeva, kohustuslik on osavõtt kõikidest päevadest)
Registreerumine koolitusele (kuni 5. juuni 2024 kell 16.00) 11. juuni kalendrisündmuse juures.
